Diari Oficial de la Generalitat Valenciana


Sumari del DOGV 3238, del 08-05-1998 (1998/3569)

ORDRE de 14 d'abril de 1998, de la Conselleria de Benestar Social, per la qual es convoquen les subvencions adreçades a federacions esportives, clubs esportius, ajuntaments i organismes autònoms municipals de la Comunitat Valenciana per a l'organització d'esdeveniments esportius especials durant l'any 1998, i s'aproven les bases per les quals se'n regula la concessió.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3238

Data del DOGV
:   08-05-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/3569


Data del document
:   14-04-1998

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 14 d'abril de 1998, de la Conselleria de Benestar Social, per la qual es convoquen les subvencions adreçades a federacions esportives, clubs esportius, ajuntaments i organismes autònoms municipals de la Comunitat Valenciana per a l'organització d'esdeveniments esportius especials durant l'any 1998, i s'aproven les bases per les quals se'n regula la concessió. [1998/X3569]
  
D'acord amb el que disposa l'article 31.28 de l'Estatut d'Autonomia de la Comunitat Valenciana, l'esport és competència exclusiva de la Generalitat Valenciana. D'aquesta manera i segons la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana li incumbeix a través de la Conselleria de Benestar Social l'ordenació, programació i planificació de l'activitat esportiva en la nostra comunitat, mitjançant el foment i la promoció de l'esport.
  
La Generalitat Valenciana pretén fomentar la difusió i la pràctica de l'esport en la nostra comunitat i fonamentalment promocionar l'esport a través de l'organització d'Esdeveniments Esportius que siguen considerats especials per la importància i transcendència en l'àmbit nacional i internacional i que serviran, a més, com a vehicle de promoció de l'esport i de la imatge de la nostra Comunitat Valenciana.
  
Per això, i d'acord amb el que estableix l'article 35 de la Llei 5/1983, de 30 de desembre, de Govern Valencià, la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, i el Text Refós de la Llei d'Hisenda Pública de la Generalitat Valenciana, aprovat per Decret Legislatiu, de 26 de juny de 1991, del Consell de la Generalitat Valenciana,
  
ORDENA
  
Primer
  
Convocar les ajudes adreçades a federacions esportives, clubs esportius, Ajuntaments i Organismes Autònoms Municipals de la Comunitat Valenciana, per a l'organització d'esdeveniments esportius especials, per un import màxim de vint-i-un milions vuit-centes trenta mil (68.006.573) PTA, amb càrrec a l'aplicació pressupostària 15.15219.45.9, línia de subvenció 406/000/98, codi comptable 2142, dels Pressupostos de la Generalitat Valenciana per al 1998.
  
Segon
  
L'import global màxim per a les ajudes podrà ser incrementat, sense cap necessitat d'obrir un nou termini d'instàncies, si es produeix l'elevació de la consignació pressupostària existent, mitjançant una ordre de la consellera de Benestar Social, que es publicarà al Diari Oficial de la Generalitat Valenciana. En aquest supòsit, es concediran ampliacions a les concedides o noves ajudes atenent els criteris de la base quarta de l'annex I.
  
Tercer
  
Aprovar les bases per les quals se'n regula la convocatòria a les federacions esportives, clubs esportius, Ajuntaments i Organismes Autònoms Municipals de la Comunitat Valenciana, per a l'organització d'esdeveniments esportius especials que figuren com a annex I d'aquesta ordre.
  
DISPOSICIONS FINALS
  
Primera
  
Per al correcte desplegament i execució del que disposa aquesta ordre, faculta el director general perquè dicte les resolucions necessàries per a l'aplicació.
  
Segona
  
Aquesta ordre vigirà l'endemà de la publicació en el Diari Oficial de la Generalitat Valenciana.
  
Tercera
  
Contra aquesta ordre, que esgota la via administrativa, s'hi pot interposar recurs contenciós administratiu en el termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició de l'esmentat recurs necessitat haver-ho comunicat abans a la Conselleria de Benestar Social.
  
D'acord amb el que preveu els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 14 d'abril de 1998
  
La consellera de Benestar Social,
  
MARCELA MIRÓ PÉREZ
  
Annex I
  
Bases per les quals es regula la convocatòria de subvencions adreçades a federacions esportives, clubs esportius, Ajuntaments i Organismes Autònoms Municipals de la Comunitat Valenciana per a l'organització d'Esdeveniments Esportius Especials durant l'any 1998
  
Primera. Beneficiats
  
Poden sol·licitar aquestes subvencions les federacions esportives i els clubs esportius inscrits en el Registre d'Entitats de la Comunitat Valenciana, igualment els Ajuntaments i els Organismes Autònoms Municipals amb competències en matèria d'esports de la Comunitat Valenciana.
  
Segona. Objecte i aplicació de les subvencions
  
2.1 Les subvencions objecte d'aquesta convocatòria tindran com a finalitat recolzar l'organització i la realització d'Esdeveniments Esportius Especials.
  
Té la consideració d'Esdeveniment Esportiu Especial qualsevol succés o espectacle esportiu que acredite un caràcter extraordinari, fonamentat en l'alt nivell dels esportistes que hi participen i els objectius principals dels quals siguen desenvolupar una competició esportiva oficial, d'àmbit estatal o internacional i que complesca les següents condicions:
  
1. Ha de tenir lloc en la Comunitat Valenciana. Amb l'excepció d'aquelles que, mancades del lloc o de la instal·lació necessària, haja de desenvolupar-se en una altra comunitat autònoma de l'estat espanyol.
  
2. Ha de ser una competició que destaque per la importància i transcendència entre les activitats dels calendaris nacional i internacional de la federació esportiva corresponent.
  
3. Ha de ser una competició en què participen els millors esportistes i / o clubs de l'Estat en la seua especialitat, ha de ser una competició equiparable a un Campionat d'Espanya.
  
4. Si es tracta d'una competició de caràcter internacional, el nivell dels esportistes i / o clubs ha de ser, almenys, l'equivalent al dels participants en un Campionat d'Europa.
  
5. En l'organització ha de participar, si no és l'organitzador directe, la federació autonòmica corresponent.
  
Tercera. Sol·licituds i documentació
  
3.1 Les sol·licituds es faran mitjançant instància adreçada a la Conselleria de Benestar Social, Direcció General de l'Esport, segons el model que figura com a annex II d'aquesta ordre.
  
3.2 Adjunta a la instància s'inclourà la següent informació i documentació:
  
a) Informe-memòria de l'esdeveniment en què cal incloure una descripció d'aquest: Nom, tipus i rang de competició, participants (cal acreditar el nivell mínim exigit, pels resultats esportius obtinguts en temporades anteriors), organigrama, àrees de treball, calendari en què tindrà lloc, patrocinadors, instal·lacions, etc.
  
b) Pressupost d'ingressos i de despeses, en què ha de figurar la llista de les ajudes i de les subvencions sol·licitades i / o concedides per qualsevol administració o ens públic o privat.
  
c) Informe de la federació autonòmica corresponent en què s'expressarà:
  
- El seu reconeixement anterior i la conformitat que tinga lloc l'esdeveniment.
  
- Nivell tècnic i rang dels participants.
  
- Importància de la competició. La consideració de competició oficial o no; i el caràcter nacional o internacional.
  
- Grau de participació, col·laboració o organització de la federació en la realització de l'esdeveniment.
  
d) Full de dades bancàries
  
e) Compromís de l'organitzador de l'esdeveniment esportiu de fer-se càrrec del finançament i posterior abonament de la part de l'import no subvencionat, per ell mateix o mitjançant altres ajudes públiques o privades.
  
3.3 A més de la informació i de la documentació que assenyala el punt 3.2, la Direcció General de l'Esport pot recaptar qualsevol informació o documentació que considere necessària per al millor coneixement i comprensió dels programes subvencionables.
  
3.4 Les sol·licituds es presentaran en el Registre General de la Direcció General de l'Esport de la Conselleria de Benestar Social, situat en el Passeig de l'Albereda, 16, de València o en les Direccions Territorials de Benestar Social d'Alacant, Castelló o València, o en qualsevol lloc a què fa referència l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.5 El termini de presentació d'instàncies serà de trenta dies comptadors des de l'endemà de la publicació d'aquesta ordre en el Diari Oficial de la Generalitat Valenciana.
  
3.6 L'admissió a tràmit d'una sol·licitud de subvencions o d'ajudes no genera cap compromís de concedir-ne.
  
3.7 Si la sol·licitud no reuneix els requisits o manca cap document complementari dels exigits en cada cas, es demanarà a les persones interessades que facen l'esmena en el termini de deu dies, amb l'apercebiment de l'arxiu de l'expedient si passa el termini sense fer l'esmena.
  
3.8 La sol·licitud es considerarà desestimada si no hi recau resolució expressa en el termini de tres mesos, des de l'acabament del termini de presentació instàncies.
  
Quarta. Avaluació de les sol·licituds i resolució del procediment
  
4.1 A l'efecte que preveu aquesta ordre, es constituirà una Comissió Avaluadora formada per cinc membres designats pel director general de l'Esport, encarregada de l'estudi i de l'avaluació de les sol·licituds presentades.
  
La comissió avaluarà els projecte d'esdeveniments en funció del relleu, atenent els criteris establits en aquesta base i la segona d'aquesta ordre. L'avaluació efectuada ha de ser motivada.
  
4.2 L'avaluació de les sol·licituds es farà atenent els criteris i ordre de prioritat següents:
  
1) Classificació de la competició amb l'ordre següent:
  
Nivell A: Campionat del Món
  
Nivell B: Campionat d'Europa
  
Nivell C: Campionat d'Espanya.
  
Nivell D: Altres campionats d'àmbit internacional
  
Nivell E: Altres campionats d'àmbit nacional.
  
2) Pressupost de l'activitat.
  
3) Que la quantitat sol·licitada com a subvenció de la Conselleria de Benestar Social no supere el 30% del pressupost de l'esdeveniment.
  
4) Categoria dels esportistes o dels equips que participen en l'esdeveniment, en funció de l'edat, d'acord amb les bases que estableix cada modalitat esportiva: sèniors, júniors, cadets, etc., establiran el relleu tenint en compte l'orde de major a menor categoria.
  
5) Altres.
  
a) El caràcter d'esdeveniment: anual o extraordinari.
  
b) Nombre d'esportistes d'elit i clubs esportius de la Comunitat Valenciana que participen en l'esdeveniment.
  
c) La viabilitat econòmica: equilibri i ordenació del pressupost d'ingressos i despeses, aportació de patrocinadors, etc.
  
d) Influència internacional de l'esport: Classificació de la modalitat esportiva, en funció de l'afiliació internacional o el reconeixement del Comitè Olímpic Internacional, segons preveu l'annex IV del Reial Decret 1.467/1997, de 19 de setembre, sobre esportistes d'alt nivell (BOE núm. 248, del 16/10/997).
  
e) Implantació i incidència de l'esport en la modalitat esportiva en el conjunt de la Comunitat Valenciana, segons la classificació obtinguda pel nombre de llicències i d'entitats esportives de la federació autonòmica corresponent.
  
4.3 Després de la valoració efectuada atenent als criteris establerts en l'apartat 4.2, si l'import global de les ajudes que cal concedir, d'acord amb les sol·licituds presentades, superen en crèdit disponible, s'aplicarà un procediment de reducció atenent als criteris de prioritat assenyalats.
  
4.4 Una vegada estiguen formalitzades les actuacions de la instrucció corresponent, la comissió avaluadora traslladarà els conclusions al director general de l'esport, el qual elevarà la proposta de concessió o desestimació a l'Honorable Sra. consellera de Benestar Social, qui resoldrà sobre l'ajuda i determinarà la quantitat d'aquesta.
  
4.5. La resolució de concessió de la subvenció contindrà la quantia d'aquesta i l'obligació de l'entitat subvencionada pel que fa a la seua aportació.
  
4.6. La Direcció General de l'Esport notificarà a les persones interessades la resolució de concessió o desestimació de les sol·licituds presentades i les obligacions quant a la seua aportació o percentatge de finançament.
  
Cinquena. Obligacions dels beneficiats
  
5.1 Mantenir-se en la situació que legitima la concessió
  
5.2 Acreditar el compliment dels requisits i de les condicions que determinen la concessió o el gaudiment de l'ajuda.
  
5.3 Sotmetre's a les actuacions de control financer que corresponen a la Intervenció General en relació amb les subvencions i les ajudes concedides.
  
5.4 Comunicar a la Conselleria de Benestar Social l'obtenció de subvencions o d'ajudes per a la mateixa finalitat procedents d'altres Administracions o ens públics o privats.
  
5.5 Fer constar expressament en tota la informació o documentació pròpia de l'esdeveniment esportiu la col·laboració de la Generalitat Valenciana, la Conselleria de Benestar Social, si l'esdeveniment té lloc amb posterioritat a la notificació de la resolució de concessió de la subvenció.
  
5.6 Realitzar els programes per als quals va estar concedida la subvenció, serà d'exclusiva responsabilitat de l'entitat. També aniran a càrrec seu els mitjans humans i materials necessaris per al compliment dels programes, fins i tot les obligacions fiscals i de la Seguretat Social que se'n deriven.
  
5.7 Les entitats beneficiades han de notificar a la Direcció General de l'Esport qualsevol proposta de canvi o de modificació dels pressupostos presentats, en el moment que es produïsquen.
  
Sisena. Modificació de la resolució de concessió
  
6.1 L'import, de la subvenció concedida en cap cas podrà ser de tal quantitat que, en concurrència amb altres subvencions o ajudes d'altres administracions o altres ens públics o privats, supere el cost de l'activitat que el beneficiari ha de desplegar.
  
6.2 Tota alteració en les condicions que han estat tingudes en compte per concedir la subvenció i, si procedeix, obtenir subvencions o ajudes atorgades per altres administracions o ens públics o privats, pot donar lloc a la modificació de la resolució de la concessió.
  
Setena. Procediment de pagament i terminis de justificació
  
7.1 El lliurament de les subvencions es produirà:
  
a) D'una vegada, a l'acabament de l'esdeveniment esportiva, després de la justificació total de la subvenció concedida o en parts, després de la justificació com a mínim del 25% total de la subvenció. Ben entès que l'últim pagament quedarà condicionat a la justificació de les despeses corresponents a la realització de l'activitat en els termes de la resolució de concessió en la forma prevista en la base vuitena d'aquesta ordre.
  
b) O bé amb l'aplicació del règim que preveu l'article 47 bis de la Llei d'Hisenda Pública de la Generalitat Valenciana:
  
- Un 40% de l'import de manera immediata una vegada concedida la subvenció.
  
- Un 20% després d'aportar i de comprovar la documentació que justifica l'efectiva i correcta aplicació de la suma lliurada a l'actuació de l'objecte de la subvenció.
  
- La resta, una vegada es justifique el compliment del que ha estat convingut.
  
7.2 Per a concedir immediatament la bestreta del 40%, les garanties que cal que els beneficiaris presenten es constituiran per la totalitat de la bestreta, en alguna de les formes següents: en metàl·lic, en valors públics o mitjançant aval bancari donat en la forma i en les condicions reglamentàries. Aquest règim de garanties no és exigible als ajuntaments, per la seua legislació específica.
  
Si les garanties es constitueixen en metàl·lic o en valors públics, el dipòsit es farà en les Tresoreries Territorials de la Conselleria d'Economia, Hisenda i Administració Pública.
  
7.3. Terminis de justificació: amb caràcter general, el termini de presentació de les justificacions requerides conclourà el dia 15 de novembre de 1998, llevat de:
  
- Esdeveniments que se celebraran després de l'1 de novembre, fins el 19 de desembre.
  
- Esdeveniment s que se celebraran entre els dies 20 i 31 de desembre, fins el 10 de gener.
  
Vuitena. Justificació de la subvenció
  
8.1 Abans del cobrament del primer o únic pagament de la subvenció, les federacions i els clubs esportius hauran d'acreditar que es troben al corrent de les obligacions tributàries i amb la Seguretat Social, mitjançant una certificació expedida en el moment d'atorgar la subvenció, segons estableix l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.06.96).
  
8.2 Per rebre la subvenció les entitats beneficiades han de presentar la documentació següent:
  
- Una certificació que ha d'incloure el compte justificatiu corresponent, fent referència expressa al nom de l'esdeveniment, en què es detallaran els perceptors, concepte i import pertinent a cada creditor.
  
- Una memòria esportiva i econòmica de l'esdeveniment, que ha de recollir:
  
- Balanç i compte de l'explotació
  
- Informació sobre la realització
  
- Material de difusió: cartells, tríptics, etc.
  
8.3 Els comptes justificatius han d'anar acompanyades dels documents que recolzen les despeses efectuades, en original i còpia. Una vegada comprovats els documents es tornaran a les entitats els originals per a la custòdia.
  
8.4 Els justificants integrants de cada compte justificatiu hauran de complir els requisits formals legalment establits.
  
8.5. Els justificants han de ser presentats relacionats i enumerats correlativament, començant pel número 1 en cada compte. Els justificants que tinguen més d'un documents hauran d'anar enumerats, també, correlativament, començant pel número 1 (per exemple: justificant núm. 7, document 7/1, 7/2, ...).
  
8.6 Queden exclosos de la possibilitat de justificació amb fons procedents de la subvenció la Conselleria de Benestar Social, les despeses ocasionades per:
  
- Adquisició d'immobilitzat.
  
- Adquisició de béns per a vendre.
  
- Tributs (llevat del IVA no repercutit).
  
- Aportacions a sistemes complementaris de pensions.
  
- Multes i càrregues per prorroga o constrenyiment imposat per qualsevol administració pública.
  
- Els bitllets editats i no utilitzats.
  
- Despeses extraordinàries d'hotel.
  
- Indemnitzacions per raó de serveis que superen les quantitats màximes establides per la Generalitat Valenciana per al seu personal. En cas contrari, es podran justificar mitjançant les factures de restauració, ostatge i locomoció.
  
- Despeses sumptuàries.
  
8.7 Els ens locals beneficiaries d'una subvenció han de presentar únicament el certificat de despeses i la memòria a que fa referència la base 8.2. Aquest certificat serà emés per la persona amb atribució de funcions de fe pública, segons la legislació bàsica del Règim Local.
  
Novena. Reintegrament de les subvencions
  
Procedirà el reintegrament de les quantitats rebudes i l'exigència d'interès de demora des del moment del pagament de la subvenció en els casos següents:
  
a) No compliment de l'obligació de justificació.
  
b) Obtenir la subvenció sense tenir les condicions necessàries per a aquest fet.
  
c) No complir la finalitat per la qual es va concedir la subvenció.
  
d) Incompliment de les condicions imposades als beneficiaris amb motiu de la concessió de la subvenció.
  
e) Igualment, en el supòsit que la base 6.1 especifica, si la subvenció principal és de la Generalitat Valenciana procedirà el reintegrament de l'excés obtingut sobre el cost de l'activitat desplegada.
  
Deu